section_heading: Izvori za hrvatsku povijest u Kronici
paragraph_text: U drugom dijelu, opisuje se kako je ugarski kralj Ladislav I. "podložio svojoj državi vječnim pravom Dalmaciju i Hrvatsku". Objašnjava se da je umro kralj Zolomer, ne ostavivši nasljednika, a njegova supruga, sestra kralja Ladislava, "gonjena mnogim nepravdama", zamolila je svoga brata da joj se pomogne osvetit za nanesenu nepravdu i vrati joj "čitavu Dalmaciju i Hrvatsku". Autor kronike tvrdi da je kralj to učinio i "po spomenutoj kraljici podložio (zemlju) svojoj vlasti. Na kraju odlomka navodi se apolegetski dio, u kojem autor objašnjava kako ugarski kralj nije osvojio Dalmaciju i Hrvatsku "iz pohlepe, nego zato što mu je pripadala baština po kraljevskom pravu. Jer mu kralj Zolomer bijaše rođak u prvom koljenu, a baštinika nije imao."<ref>Klaić, Nada, Izvori za hrvatsku povijest do 1526. godine, str. 82.